CELEX: 22005D0131
Language: el
Date: 2005-10-21 00:00:00
Title: Απόφαση της Μεικτής Επιτροπής τoυ ΕΟΧ αριθ. 131/2005, της  21ης Οκτωβρίου 2005 , για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

19.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 14/18
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤOΥ ΕΟΧ
   
   αριθ. 131/2005
   της 21ης Οκτωβρίου 2005
   για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα II της συμφωνίας τροποποιήθηκε από την απόφαση αριθ. 116/2005 της Μεικτής Επιτροπής του ΕΟΧ (1).
            
         
               (2)
            
            
               Ο κανονισμός (ΕΚ) αριθ. 273/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, περί των προδρόμων ουσιών των ναρκωτικών (2), πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΚ) αριθ. 273/2004/ΕΚ καταργεί την οδηγία 92/109/ΕΟΚ του Συμβουλίου (3) που έχει ενσωματωθεί στη συμφωνία και πρέπει κατά συνέπεια να διαγραφεί από τη συμφωνία,
            
         ΑΠΟΦΑΣΙΖΕΙ:
   Άρθρο 1
   Το κεφάλαιο XIII του παραρτήματος II της συμφωνίας τροποποιείται ως εξής:
   
               1)
            
            
               Μετά το σημείο 15κγ (οδηγία 2004/23/ΕΚ του Ευρωπαϊκού Κοινοβουλίου και του Συμβουλίου) προστίθεται το ακόλουθο σημείο:
               
                           «15κδ.
                        
                        
                           
                              32004 R 0273: κανονισμός (ΕΚ) αριθ. 273/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, περί των προδρόμων ουσιών των ναρκωτικών (ΕΕ L 47 της 18.2.2004, σ. 1).
                           Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                           
                                       α)
                                    
                                    
                                       οι διατάξεις του άρθρου 11 παράγραφος 2 δεν εφαρμόζονται·
                                    
                                 
                                       β)
                                    
                                    
                                       στο άρθρο 15 γίνεται μνεία στην επιτροπή που έχει συσταθεί με το άρθρο 10 του κανονισμού (ΕΟΚ) αριθ. 3677/90. Τα κράτη μέλη της ΕΖΕΣ συμμετέχουν πλήρως στις εργασίες της επιτροπής όσον αφορά τα θέματα που εμπίπτουν στο πεδίο εφαρμογής του κανονισμού αυτού, αλλά δεν έχουν δικαίωμα ψήφου.»
                                    
                                 
                     
         
               2)
            
            
               Το κείμενο του σημείου 15στ (οδηγία 92/109/ΕΟΚ του Συμβουλίου) διαγράφεται.
            
         Άρθρο 2
   Τα κείμενα του κανονισμού (ΕΚ) αριθ. 273/2004 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 22 Οκτωβρίου 2005, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (4).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 21 Οκτωβρίου 2005.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         H Α.Υ. ο Πρίγκιπας Νικόλαος του ΛΙΧΤΕΝΣΤΆΙΝ
         
      
   
   
      (1)  ΕΕ L 339 της 22.12.2005, σ. 18.
   
      (2)  ΕΕ L 47 της 18.2.2004, σ. 1.
   
      (3)  ΕΕ L 370 της 10.12.1992, σ. 76.
   
      (4)  Δεν έχουν αναφερθεί συνταγματικές απαιτήσεις.